CELEX: 32018R2058
Language: lt
Date: 2018-12-17 00:00:00
Title: 2018 m. gruodžio 17 d. Tarybos reglamentas (ES) 2018/2058, kuriuo nustatomos 2019 m. tam tikrų žuvų išteklių ir žuvų išteklių grupių Juodojoje jūroje žvejybos galimybės

27.12.2018   
               
               
                  LT
               
               
                  Europos Sąjungos oficialusis leidinys
               
               
                  L 329/8
               
            
         TARYBOS REGLAMENTAS (ES) 2018/2058
         2018 m. gruodžio 17 d.
         kuriuo nustatomos 2019 m. tam tikrų žuvų išteklių ir žuvų išteklių grupių Juodojoje jūroje žvejybos galimybės
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Sutarties 43 straipsnio 3 dalyje nustatyta, kad Taryba, remdamasi Komisijos pasiūlymu, turi patvirtinti žvejybos galimybių nustatymo ir paskirstymo priemones;
                  
               
                     (2)
                  
                  
                     Europos Parlamento ir Tarybos reglamente (ES) Nr. 1380/2013 (1) reikalaujama, kad išsaugojimo priemonės būtų tvirtinamos atsižvelgiant į prieinamas mokslines, technines ir ekonomines rekomendacijas, įskaitant, kai tinkama, Žuvininkystės mokslo, technikos ir ekonomikos komiteto (ŽMTEK) parengtas ataskaitas;
                  
               
                     (3)
                  
                  
                     Taryba privalo priimti su žvejybos galimybių nustatymu ir paskirstymu pagal žvejybą ar žvejybos grupes Juodojoje jūroje susijusias priemones, įskaitant, kai tikslinga, tam tikras funkciškai su jomis susietas sąlygas. Atsižvelgiant į Reglamento (ES) Nr. 1380/2013 16 straipsnio 1 ir 4 dalis, žvejybos galimybės valstybėms narėms turi būti paskirstomos taip, kad būtų užtikrinamas santykinis kiekvienos valstybės narės žvejybos veiklos stabilumas kiekvieno žuvų ištekliaus ar žvejybos atžvilgiu, ir atsižvelgiant į bendros žuvininkystės politikos tikslus, nustatytus to reglamento 2 straipsnio 2 dalyje;
                  
               
                     (4)
                  
                  
                     savo 41-ame metiniame susitikime 2017 m. Bendroji Viduržemio jūros žvejybos komisija priėmė rekomendaciją GFCM/41/2017/4 dėl paprastųjų otų žvejybos 29 geografiniame parajonyje (Juodojoje jūroje) daugiamečio valdymo plano. Rekomendacija ateinantiems dvejiems metams (2018–2019 m.) nustatytas paprastųjų otų bendras leidžiamas sužvejoti kiekis (BLSK) ir laikinai paskirstytos kvotos. Ta priemonė turėtų būti įgyvendinta Sąjungos teisėje;
                  
               
                     (5)
                  
                  
                     žvejybos galimybės turėtų būti nustatomos remiantis prieinamomis mokslinėmis rekomendacijomis, atsižvelgiant į biologinius ir socialinius ekonominius aspektus, kartu užtikrinant vienodas sąlygas visuose žvejybos sektoriuose, taip pat vadovaujantis per konsultacijas su suinteresuotosiomis šalimis pareikštomis nuomonėmis;
                  
               
                     (6)
                  
                  
                     remiantis ŽMTEK pateiktomis mokslinėmis rekomendacijomis, būtina išlaikyti dabartinį žuvų mirtingumo dėl žvejybos lygį tam, kad Juodojoje jūroje būtų užtikrintas atlantinių šprotų ištekliaus tvarumas;
                  
               
                     (7)
                  
                  
                     šiame reglamente nustatytos žvejybos galimybės naudojamos pagal Tarybos reglamentą (EB) Nr. 1224/2009 (2), ypač jo 33 ir 34 straipsnius, susijusius su sugauto kiekio registravimu ir duomenų apie žvejybos galimybių išnaudojimą pranešimu. Todėl būtina nurodyti kodus, kuriuos valstybės narės turi naudoti siųsdamos Komisijai duomenis, susijusius su išteklių iškrovimais, kuriems taikomas šis reglamentas;
                  
               
                     (8)
                  
                  
                     pagal Tarybos reglamento (EB) Nr. 847/96 (3) 2 straipsnį privaloma identifikuoti išteklius, kuriems taikomos įvairios jame nurodytos priemonės;
                  
               
                     (9)
                  
                  
                     turėtų būti imtasi papildomų paprastųjų otų ištekliaus išsaugojimo priemonių. Palikus galioti šiuo metu taikomą dviejų mėnesių žvejybos draudimo laikotarpį nuo balandžio 15 d. iki birželio 15 d., išteklius išliktų apsaugotas paprastųjų otų neršto sezonu. Žvejybos pastangų valdymas ir žvejybos dienų apribojimas iki 180 dienų per metus turėtų teigiamą poveikį paprastųjų otų ištekliaus išsaugojimui;
                  
               
                     (10)
                  
                  
                     siekiant išvengti žvejybos veiklos pertrūkių ir užtikrinti Sąjungos žvejų pragyvenimą, svarbu, kad atitinkamą žvejybą Juodojoje jūroje būtų galima pradėti 2019 m. sausio 1 d. Dėl skubos priežasčių šis reglamentas turėtų įsigalioti iš karto, kai tik bus paskelbtas;
                  
               
                     (11)
                  
                  
                     žvejybos galimybės turėtų būti naudojamos visapusiškai laikantis taikytinos Sąjungos teisės,
                  
               PRIĖMĖ ŠĮ REGLAMENTĄ:
         I SKYRIUS
         
            DALYKAS, TAIKYMO SRITIS IR APIBRĖŽTYS
         
         
            1 straipsnis
            Dalykas
            Šiuo reglamentu Sąjungos žvejybos laivams, plaukiojantiems su Bulgarijos ar Rumunijos vėliava, nustatomos šių išteklių Juodojoje jūroje 2019 m. žvejybos galimybės:
            
                        a)
                     
                     
                        atlantinių šprotų (Sprattus sprattus);
                     
                  
                        b)
                     
                     
                        paprastųjų otų (Psetta maxima).
                     
                  
         
            2 straipsnis
            Taikymo sritis
            Šis reglamentas taikomas Sąjungos žvejybos laivams, plaukiojantiems su Bulgarijos ar Rumunijos vėliava ir vykdantiems veiklą Juodojoje jūroje.
         
         
            3 straipsnis
            Apibrėžtys
            Šiame reglamente vartojamų terminų apibrėžtys:
            a)   Juodoji jūra– 29 geografinis parajonis, kaip apibrėžta Europos Parlamento ir Tarybos reglamento (ES) Nr. 1343/2011 (4) I priede;
            b)   žvejybos laivas– laivas, įrengtas jūrų biologinių išteklių naudojimui komerciniais tikslais;
            c)   Sąjungos žvejybos laivas– žvejybos laivas, plaukiojantis su valstybės narės vėliava ir įregistruotas Sąjungoje;
            d)   išteklius– jūrų biologinis išteklius konkrečiame valdymo rajone;
            e)   bendras leidžiamas sužvejoti kiekis (BLSK)– kiekvieno ištekliaus kiekis, kuris gali būti sužvejojamas per metus;
            f)   Sąjungos autonominė kvota– sugauto kiekio limitas, autonomiškai paskirstytas Sąjungos žvejybos laivams, jeigu nėra susitarta dėl BLSK;
            g)   analitiniu vertinimu pagrįsta kvota– Sąjungos autonominė kvota, dėl kurios atliktas analitinis vertinimas;
            h)   analitinis vertinimas– kiekybinis tam tikrų išteklių tendencijų įvertinimas remiantis išteklių biologijos ir naudojimo duomenimis, kurie atlikus mokslinę peržiūrą pripažinti pakankamai kokybiškais, kad jais remiantis būtų galima teikti mokslines rekomendacijas dėl su būsimais sugautais kiekiais susijusių galimybių.
         
         II SKYRIUS
         
            ŽVEJYBOS GALIMYBĖS
         
         
            4 straipsnis
            Žvejybos galimybių paskirstymas
            
               1.   Atlantinių šprotų Sąjungos autonominė kvota, tokios kvotos paskirstymas valstybėms narėms ir, kai tinkama, su tuo funkciškai susietos sąlygos nustatyti priede.
            
            
               2.   Sąjungos vandenyse ir Sąjungos žvejybos laivams taikomas paprastųjų otų BLSK, tokio BLSK paskirstymas valstybėms narėms ir, kai tinkama, su tuo funkciškai susietos sąlygos nustatyti priede.
            
         
         
            5 straipsnis
            Specialiosios nuostatos dėl paskirstymo
            Šiame reglamente nustatytos žvejybos galimybės valstybėms narėms paskirstomos nedarant poveikio nei vienam iš toliau išdėstytų:
            
                        a)
                     
                     
                        žvejybos galimybių apsikeitimams, atliktiems pagal Reglamento (ES) Nr. 1380/2013 16 straipsnio 8 dalį;
                     
                  
                        b)
                     
                     
                        išskaitymams ir perskirstymams pagal Reglamento (EB) Nr. 1224/2009 37 straipsnį;
                     
                  
                        c)
                     
                     
                        išskaitymams pagal Reglamento (EB) Nr. 1224/2009 105 ir 107 straipsnius.
                     
                  
         
            6 straipsnis
            Paprastųjų otų žvejybos pastangų valdymas
            Sąjungos žvejybos laivams, kuriems leidžiama žvejoti paprastuosius otus Juodojoje jūroje, skiriama ne daugiau kaip 180 žvejybos dienų per metus, nepriklausomai nuo laivo bendrojo ilgio.
         
         III SKYRIUS
         
            BAIGIAMOSIOS NUOSTATOS
         
         
            7 straipsnis
            Duomenų perdavimas
            Kai valstybės narės Komisijai pagal Reglamento (EB) Nr. 1224/2009 33 ir 34 straipsnius siunčia duomenis, susijusius su sugautų išteklių kiekių iškrovimais, jos naudoja šio reglamento priede nustatytus išteklių kodus.
         
         
            8 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 17 d.
            
               
                  Tarybos vardu
               
               
                  Pirmininkė
               
               E. KÖSTINGER
            
         
         
            (1)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
         
            (2)  2009 m. lapkričio 20 d. Tarybos reglamentas (EB) Nr. 1224/2009, nustatantis Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).
         
            (3)  1996 m. gegužės 6 d. Tarybos reglamentas (EB) Nr. 847/96, nustatantis bendrų leistinų sugavimų ir kvotų kasmetinio valdymo papildomas sąlygas (OL L 115, 1996 5 9, p. 3).
         
            (4)  2011 m. gruodžio 13 d. Europos Parlamento ir Tarybos reglamentas (ES) Nr. 1343/2011 dėl tam tikrų žvejybos BVJŽK (Bendrosios Viduržemio jūros žvejybos komisijos) susitarimo rajone nuostatų, kuriuo iš dalies keičiamas Tarybos reglamentas (EB) Nr. 1967/2006 dėl žuvų išteklių tausojančio naudojimo Viduržemio jūroje valdymo priemonių (OL L 347, 2011 12 30, p. 44).
      
      
         
            PRIEDAS
            Šio priedo lentelėse nustatyti BLSK ir kvotos gyvojo svorio tonomis bei, kai tinkama, su jais funkciškai susietos sąlygos.
            
                        
                           Rūšis:
                        
                     
                     
                        Atlantinis šprotas
                        
                           Sprattus sprattus
                        
                     
                     
                        
                           Zona:
                        
                     
                     
                        Juodosios jūros Sąjungos vandenys
                        (SPR/F3742C)
                     
                  
                        Bulgarija
                     
                     
                        8 032,50 
                     
                     
                         
                     
                     
                         
                     
                  
                        Rumunija
                     
                     
                        3 442,50 
                     
                     
                         
                     
                     
                         
                     
                  
                        Sąjunga
                     
                     
                        11 475 
                     
                     
                         
                     
                     
                         
                     
                  
                        BLSK
                     
                     
                        Netaikoma/Nesutarta
                     
                     
                         
                     
                     
                        Analitiniu vertinimu pagrįsta kvota
                        Reglamento (EB) Nr. 847/96 3 straipsnis netaikomas.
                        Reglamento (EB) Nr. 847/96 4 straipsnis netaikomas.
                     
                  
               
            
                        
                           Rūšis:
                        
                     
                     
                        Paprastasis otas
                        
                           Psetta maxima
                        
                     
                     
                        
                           Zona:
                        
                     
                     
                        Juodosios jūros Sąjungos vandenys
                        (TUR/F3742C)
                     
                  
                        Bulgarija
                     
                     
                        57
                     
                     
                         
                     
                     
                         
                     
                  
                        Rumunija
                     
                     
                        57
                     
                     
                         
                     
                     
                         
                     
                  
                        Sąjunga
                     
                     
                        114 (*1)
                        
                     
                     
                         
                     
                     
                         
                     
                  
                        BLSK
                     
                     
                        644
                     
                     
                         
                     
                     
                        Analitiniu vertinimu pagrįstas BLSK
                        Reglamento (EB) Nr. 847/96 3 straipsnis netaikomas.
                        Reglamento (EB) Nr. 847/96 4 straipsnis netaikomas.
                     
                  
               (*1)  Jokia žvejybos veikla, įskaitant perkrovimą, paėmimą į laivą, iškrovimą ir pirminį pardavimą, neleidžiama nuo 2019 m. balandžio 15 d. iki birželio 15 d.